VEGA præsenterer
**Chinah - Besættende elektropop omfavner Store VEGA**
Den 13. marts kan du opleve Chinahs smukke, voldsomme og kompromisløse elektropop-eksperimenter i Store VEGA.

Der er gået to år siden, at den anmelderroste alternative poptrio, Chinah, udgav deres skelsættende debut *Anyone*. Men nu er de heldigvis igen akutelle med den lækre, sfæriske single ”Promise”, der inviterer lytteren ind i deres mystificerende univers af tunge synthflader, uptempo beats og sangerinde Fine Glindvads dragende vokal.

Bandet har brugt de sidste to år på at fordybe sig i musikken og finde nye måde at udforske musikken på. Chinah er nu klar til at lade deres fans fortabe sig i nye dristige eksperimenter, der dykker ned i 90´er nostalgi og nordisk melankoli. Bandet fortæller:

"For nylig har vi omfavnet soundtracket til vores tidlige teenageår. At se MTV/VH1 efter skole, uanset hvad der var på, og bare absorbere de amerikanske mainstreamvideoer, der var på det tidspunkt. "Eternal Blue" og "Promise" minder om disse 00'er-popnumre. Promise beskriver en tilstand af ro, hvor du føler dig både følelsesløs og desperat på samme tid."

Trioen fik deres internationale gennembrud med debutep´en *Once The Lights Are On*, og skabte derefter et formidabelt live-omdømme gennem højintense og nærværende koncerter på VEGAs Udvalgte 2016, SXSW, The Great Escape, Iceland Airwaves og Roskilde Festival.

Chinah blev dannet i 2014 af sanger Fine Glindvad, guitarist Simon Kjær Lauridsen og pianist Simon Andersen. I 2016 vandt gruppen P3 Talentet og var nomineret til Danish Music Awards i kategorierne "Årets danske gruppe" og "Årets nye danske navn".

**Fakta om koncerten**
Chinah (DK)
Lørdag den 13. marts, 2021 kl. 20.00
Store VEGA, Enghavevej 40, 1674 København V
Billetpris 220 kr. + gebyr
Billetsalget starter tirsdag den 24. november kl. 14.00 via Ticketmaster og vega.dk